CELEX: 32019R1404
Language: sl
Date: 2019-09-06 00:00:00
Title: Izvedbena uredba Komisije (EU) 2019/1404 z dne 6. septembra 2019 o uvrstitvi določenega blaga v kombinirano nomenklaturo

13.9.2019   
               
               
                  SL
               
               
                  Uradni list Evropske unije
               
               
                  L 236/14
               
            
         IZVEDBENA UREDBA KOMISIJE (EU) 2019/1404
         z dne 6. septembra 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. septembra 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Par konic, sestavljenih iz plastičnih mas in kovine (jeklo s konico iz volframa) ter posebej izdelanih za pritrditev na palice za nordijsko hojo s sistemom na klik.
                        Glej sliko (*1).
                     
                     
                        9506 91 90 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 3 k poglavju 95 ter besedilo oznak KN 9506 , 9506 91  in 9506 91 90 .
                        Palic za nordijsko hojo ni mogoče šteti za sprehajalne palice in podobno iz tarifne številke 6602 . Objektivne značilnosti palic za nordijsko hojo se razlikujejo od sprehajalnih palic iz tarifne številke 6602 , saj so namenjene za uporabo v paru za odrivanje naprej, podobno kot pri gibanju pri teku na smučeh. Ročaji so navpični podaljški palic, podobni ročajem palic za tek na smučeh, ročaji sprehajalnih palic pa so horizontalni podaljški palic, ki uporabnikom omogočajo, da se oprejo na palico.
                        Nordijska hoja se razlikuje od navadne hoje, saj se oseba z zgornjim delom telesa s palicami odriva naprej, kar se lahko šteje za telovadbo v smislu tarifne številke 9506 .
                        Konice imajo značilno obliko in zasnovo ter poseben sistem za pritrditev, zaradi česar so primerne za uporabo izključno ali pretežno s palicami za nordijsko hojo (izdelki iz tarifne številke 9506 ) v smislu opombe 3 k poglavju 95. Uvrstitev pod tarifno številko 6603  kot deli sprehajalnih palic iz tarifne številke 6602  je zato izključena na podlagi opombe 1(c) k poglavju 66.
                        Konice je zato treba uvrstiti pod oznako KN 9506 91 90  kot deli izdelkov in oprema za telovadbo.
                     
                  
               (*1)  Slika je samo informativne narave.